**Motion City Soundtrack** je americká rocková hudobná skupina, ktorá vznikla v roku 1997 v Minneapolise v štáte Minnesota. Zostavu tvoria piati členovia, ktorými sú Justin Pierre (spev, gitara) a Joshua Cain (gitara, sprievodný spev), ktorí sú jedinými pôvodnými členmi, a s nimi Jesse Johnson (klávesy, moog syntezátor), Matthew Taylor (basgitara, sprievodný spev) a bubeník Tony Thaxton. Motion City Soundtrack dodnes vydali štyri štúdiové albumy a za celú kariéru predali cez 600 000 nosičov, z toho pol milióna len v Spojených štátoch. Skupina vznikla z rozpadnutých skupin The Saddest Girl Story a Slide Coaster a inšpirovala se predovšetkým skupinami Sunny Day Real Estate, Jawbox, The Flaming Lips a Superchunk.

V roku 1999 vydala skupina svoj první singel na 7" platni s názvom „Promenade/California". Následne v roku 2000 skupina vydala svoje debutové EP s názvom *Kids for America* a hned potom aj druhé EP s názvom *Back to the Beat*. Prvý štúdiový album s názvom *I Am the Movie* vydali v roku 2002. Tieto štyri albumy vydali Motion City Soundtrack individuálne ve vlastnom vydavatelstve. Vďaka neustálému koncertovaniu a rozrastajúcej sa základne fanoušikov sa skupina zmluvou ku koncu roka 2002 upísala vydavateľstvu Epitaph Records. S nimi potom znovu vydali album *I Am the Movie* v roku 2003. Singel „The Future Freaks Me Out" si získal veľkú podporu v televíznom vysielaní, ale neumiestnil sa v rebríčkoch a ani nebol nijak zvlášť hraný v rozhlase. V rokoch 2003 a 2004 vydala skupina Motion City Soundtrack tri split albumy so skupinami Schatzi, Limbeck a Matchbook Romance. Druhý album s názvom *Commit This to Memory* vyšiel na jeseň 2004 a je to najúspešnejší album v histórii skupiny. Predalo sa ho cez 285 000 kusov a umiestnilo sa na druhom mieste v rebríčku Billboard Independent Albums. Vybraný singl „Everything Is Alright" mal však rovnaký problém ako prvý singel, uspel v televízii, ale v rozhlase moc hraný nebol a neumiestnil sa rebríčkoch hitov.

V roku 2007 vydali svoj tretí štúdiový album s názvom *Even If It Kills Me*, ktorý obsadil 16. priečku v rebríčku Billboard 200 a vrchol tabulky rebríčku Billboard Independent Albums. Album priniesol tri single „Broken Heart", „This Is for Real" a „It Had to Be You". V roku 2008 prešla skupina k vydavateľstvu Columbia Records, s ktorým v januári 2010 vydala svoj najnovší štvrtý štúdiový album s názvom *My Dinosaur Life*, ktorý obsadil 15. priečku v rebríčku Billboard 200.

Členovia
--------

### Aktuálni členovia

* Justin Pierre – spev, kmgitara (1997–súčasnosť)
* Joshua Cain – gitara, sprievodný spev (1997–súčasnosť)
* Jesse Johnson – moog syntezátor, klávesy (2002–súčasnosť)
* Matthew Taylor – basgitara, klavír, sprievodný spev (2002–súčasnosť)
* Tony Thaxton – bicie, sprievodný spev (2002–súčasnosť)

### Bývalí členovia

* Joe Skinner – gitara (1997)
* Andrew Gruhn – moog syntezátor (1998)
* Kevin Sheeler - harmonika (1999–2003)
* Jose Lopez - gitara, tuba (2000–2001)
* Evelyn Dellorfano - bicie (2000–2001)
* Austin Lindstrom – basgitara (1998–2000, 2001–2002)
* Jose Sanchez - rytmická gitara (1997–2003)
* Andrew Whitney – bicie (1997–1998)
* E.B. Johnson - klavír, klávesy (1999)
* Joel Habedank – bicie (1998–2000)
* Matthew Potocnik – basgitara (2000–2001)
* Sidney Burgdorf – bicie (2001)
* Eric Dalen - basgitara (1998)
* Jamie Brown - moog syntezátor (1997)
* Carl Reidholt - elektrická harmonika (1999)
* Bart Dickle - elektrický fagot (2000)
* Anna Zimmer - klávesy (2002)
* Felix Wohnwagen - elektrická tuba (2006, 2008)

Diskografia
-----------

* *I Am the Movie* (2003)
* *Commit This to Memory* (2005)
* *Even If It Kills Me* (2007)
* *My Dinosaur Life* (2010)

Referencie
----------

1. ↑  Archivovaná kópia na Wayback Machine
2. 1 2  Archivovaná kópia na Wayback Machine
3. 1 2  Archivovaná kópia na Wayback Machine
4. ↑  Archivovaná kópia na Wayback Machine
5. ↑  Archivovaná kópia na Wayback Machine
6. ↑  WILSON, MacKenzie. *Motion City Soundtrack Biography* [online]. Allmusic, rev. 2011-07-10, [cit. 2012-02-19]. Dostupné online. (po anglicky)

Zdroj
-----

* *Tento článok je čiastočný alebo úplný preklad článku Motion City Soundtrack na českej Wikipédii (číslo revízie nebolo určené).*